**Kalundborg Vandråd**

Bestyrelsesmøde 8.1.2024 kl. 17.00 på Høng Vandværk.

Afbud: Martin Hansen, Karsten Jensen, Bjarne Petersen og Hans-Martin Fris Møller

1. **Godkendelse af referat fra sidste møde og nærværende dagsorden**

Godkendt

1. **Nyt fra kommunen ved Anders Skafte**

Nedlæggelse af vandværker i 2024: Kærby går til Forsyningen, Uggerløse går til Gørlev, Andaks går til Forsyningen og Græsmarken går til Havnsø

Vandforsyningsplanen skal udarbejdes af kommunen og beskriver de enkelte vandværker og hvordan kommunen forestiller sig vandforsyning fremadrettet.

Der sker formentlig flere nedlæggelser af små vandværker fremover. Kalundborg Vandråd ser helst, at vandværkerne forbliver på private hænder.

Staten har pålagt alle kommuner er spare kr. 700.000 mill., det vil sige, at vi kan risikere, at folk på kommunen, der beskæftiger sig med vand, bliver reduceret.

Grundvandspakken er ikke beskrevet fra kommunens side

BNBO-områderne bliver overladt til kommunen i 2024. Det bliver de vandværker, der har BNBO-områder, hvor andelshaverne skal betale erstatning. Der er ingen solidaritet.

1. **Brandhaner**

Der mangler stadig priser fra de 4 vandværker, der skal nedlægge brandhaner. Høng mener, dat det koster kr. 15.800. Hjorthøj har nedlagt brandhane i asfalt, pris kr. 23.000

1. **Status brønde og boringer**

Der er ca. 400 brønde og boringer, der skal nedlægges. Kommunen kan efter §36 i vandforsyningsloven nedlægge påbud til de enkelte ejere af brønde og boringer. Kalundborg Vandråd vil påvirke kommunen til at nedlægge påbud. KV har udarbejdet en skrivelse til administrationen og politikkerne.

Fremadrettet skal der stå i fællesregulativet, at hvis en ny andelshaver vil tilsluttes et vandværk og har egen brønd, skal de lukke deres brønd eller boring efter forskrifterne.

Staten har afsat en pulje på kr. 500 mil., som kommunerne kan søge til at nedlægge brønde og boringer.

1. **Status på aftensmøde den 11.1.2024 om beredskabsplaner**

Der er bestilt 40 pladser. Indtil nu er der tilmeldt 30

1. **Repræsentantskabsmøde 5.3.2024 i Svallerup forsamlingshus**

Karsten Jensen, Ulrich Rasmussen, Jørgen Bruun, Bjarne Petersen og Jens Poul Andersen er alle på valg for 2 år. Rune Sørensen og Troels Lund er suppleanter og er på valg for 1 år.

Mogens Christiansen fremlagde regnskabet.

Jan Andersen hovedformand for Danske Vandværker kommer og fortæller om DV og planer for fremtiden

1. **Møde om takstblad 14.3.2024 kl. 19.00 i Svallerup Forsamlingshus**

Jeanette Møller Petersen fra Kalundborg kommune kommer og gennemgår de ny retningslinjer for takstblade, der trådte i kraft 1.1.2024.

1. **Nyt fra Region Øst**

Strategiseminarium for Danske Vandværker Øst holdes den25. februar på Høng Vandværk, hvor man begynder at se på hvordan strategien skal og bør se ud fra 2025 og fremover. Input er velkommen. Der er generalforsamling i Region Øst den 17.4.2024 i Ringsted Kongres Center.

Der er studietur til Jylland den 20.3 og 21.3 2024.01.09 Bustur med plads til 47 personer- Max 3 fra hvert vandværk.

Besøg Kemic Vandrens, Give-Wavin Nordic, Hammel-Golf Hotel, Viborg-Grundfos, Bjerringbro og hjemkørsel via Restaurant Carlslund i Odense. Prisen for turen er kr. 1400+moms. Man kan tilmelde sig på DV-hjemmeside.

Der er Messe i Roskilde den 26.1.2024

1. **Bordet rundt**

**Anders Skafte, Havnsø vandværk: Vi tager lige den fynske udgave.** ”Der er it sket en ski og dov, der er lukt en vandhane i en fol for ge`´er.

**Troels Lund, Drøsselbjerg Strands Vandværk:** Der har været frostrelateret opkald fra andelshaverne. Hjemmesiden er opdateret med vejledninger desangående. Bestyrelsessuppleant Claus Bjerge har gennem længere tid arbejdet på en opdatering af Beredskabsplanen, som nu indeholder 39 sider. Den sidst afpudsning mangler og Troels Lund samler opp fra Temaaftenen den 11.1.2024. Claus Bjerge er også ankermanden bag en IT-sikkerhedsplan, som er på tegnebrættet. Den er sej og tung. Det skal besluttes hvor vi stopper, så det ikke går op i hat og briller. Det sker i samarbejde med Kalundborg EL, son har installeret vores IT og el.

**Svend Aage Mikkelsen, Hvide Klint vandværk:** Dæksler sejler rundt på nogle af grundene på grund af meget vand. Andelshavere har svært ved at lufte ud. IT-beredskabsplanen hænger lidt, da Kalundborg El ved Filip, ikke er så hurtig.

**Mogens Christiansen, Særslev vandværk:** Har haft en murer til at ordne ydervæggen. Der

blev indbrud på vandværket gennem hegnet og mureren fik stjålet alt sit udstyr.

**Rune Sørensen, Buerup vandværk:** Har haft vandforurening, så der har været kogepåbud. De har ikke fundet forureningskilden endnu. Har skærpet vandprøver hver 14. dag. Skal have nødforsyningsledning til nabovandværket.

**Torben Nielsen, Gørlev Vandforsyning:** Skifter elektroniske målere til Kampstrup målere de næste 3-4 år. Skifter 800 i 2024. Det betyder, at der skal køres med 2 aflæsnings programmer. Erling Rasmussen stopper til sommer. Kalundborg Forsyning ønsker at købe mere vand fra Gørlev. Der skal laves nye boringer og der skal bygges et nyt vandværk i Fuglede. Kalundborg Forsyning skal betale for det nye vandværk.

**Jens Poul Andersen, Bjerge:** Har en bonde, der eventuelt skal lave grisefarm. Har høj vandstand, så der er mange målere, der ikke kan aflæses.

**Jørgen Bruun, Høng vandværk:** Omlægning af ledninger i Sæby ny skov, på Kalundborg kommunes projekt, har givet store udfordringer, da det gamle kortmateriale var 15-75 meter forkert. Solceller +batteriløsning er besluttet, med solceller på vandværkets tage, som skal give op mod 40-45% af Vandværkets forbrug på ca. 100.000 KWh. Går i gang med støre udskiftning af Kampstrupmålere i 2024. Har ikke fået gravet en brandhane op pga. vejret, men har regnet sig frem til en pris på kr. 15.800+moms i et fortov. Ikke noget nyt om BNBO, men der bliver muligvis givet tilladelse til opsætning af solceller på området, der er Høng vandværks indvindingsområde.

**Ulrich Rasmussen, Hjorthøj vandværk:** Færdig med at flytte an boringsbøjler på Røsnæsvej. Har fået nødforsynings generator. Skal i 2024 lave ny stykke på Røsnæsvej. Skal i 2024 lægge nye rør i SDR. Nyrup området og der skal etableres en ringforbindelse i Lynggårdsområdet.

1. **Næste møde:**

5. marts 2024 kl. 18.00 i Svallerup Forsamlingshus.

1. **Eventuelt**

Havnsø vandværk indgår frivillig aftale med Havnsøgård med et fast beløb og en løbende betaling.

Anders Skafte vil prøve at finde oplægsholdere til et fyraftensmøde på messen i Roskilde.

Der er forslag til en studietur til Strøby Egede vandværk, der reducerer hårdheden i vandet med 50%. Der er forslag til en endagstur til Krügers nyopførte vandværk